
                                                                           Nr.  Pl.x – 289/2006


RAPORT 

asupra propunerii  legislative privind declararea domnilor 
Alexandru Leşco, Andrei Ivanţoc, Tudor Popa drept eroi-martiri, 
luptători pentru democraţie, drepturile omului şi apărători ai 
valorilor spirituale şi culturale româneşti
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, cu propunerea  legislativă privind declararea domnilor Alexandru Leşco, Andrei Ivanţoc, Tudor Popa drept eroi-martiri, luptători pentru democraţie, drepturile omului şi apărători ai valorilor spirituale şi culturale româneşti, trimisă cu adresa Pl-x 706 din             16  decembrie 2009, înregistrată sub nr. 31/1194 din 17  decembrie 2009.    
Potrivit dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă în şedinţa din 14 decembrie 2009.

Consiliul Legislativ a avizat favorabil iniţiativa legislativă, cu  unele observaţii şi propuneri, conform avizului nr.701 din 23 iunie 2009.

Guvernul, prin punctul de vedere transmis cu adresa nr.2216 din 31 august 2009, nu susţine adoptarea acestei propuneri legislative. 
Secretariatul de Stat pentru Problemele Revoluţionarilor din Decembrie 1989, prin punctul de vedere transmis cu adresa nr.18/14858 din 28 decembrie 2009, a susţinut  punctul de  vedere   transmis de Guvern.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din  2 februarie 2010. Cu  prilejul dezbaterilor, s-a  constatat că iniţiativa legislativă nu se justifică întrucât în  Legea nr.341/2004 se prevede  expres că  noul tip de certificat, eliberat  de Secretariatul de Stat pentru Problemele Revoluţionarilor din Decembrie 1989, care  va avea un format unic, cu elemente de securizare, este singurul  document valabil pentru a beneficia de prevederile acestei legi, modelul certificatului a fost stabilit prin hotărâre a Guvernului.
În urma examinării iniţiativei legislative şi a opiniilor exprimate de către membrii Comisiei, s-a hotărât, cu unanimitate de voturi, să propună plenului Camerei Deputaţilor respingerea propunerii legislative privind declararea domnilor Alexandru Leşco, Andrei Ivanţoc, Tudor Popa drept eroi-martiri, luptători pentru democraţie, drepturile omului şi apărători ai valorilor spirituale şi culturale româneşti.
Din numărul total de 25 membri ai Comisiei juridice, de disciplină şi imunităţi au participat la dezbateri 14 deputaţi.

În raport cu obiectul şi conţinutul său, propunerea legislativă face parte din categoria legilor ordinare. 

                 PREŞEDINTE,                                                       SECRETAR,

                   Daniel BUDA                                            Gabriel ANDRONACHE

Expert
 Florica Manole

